<classify> MKUU wa Mkoa wa Dodoma, Dk Binilith Mahenge pichani ameonya mtu yeyote kutoweka cha juu katika matengenezo ya madaraja na barabara, zilizoharibiwa na mvua na badala yake kuweka maslahi ya taifa mbele.Dk Binilith alisema hayo alipokagua athari za mvua katika wilaya ya Bahi, ambayo imekuwa vipande vipande baada ya tarafa mbili za Bahi na Chipanga kukosa mawasiliano. Alisema Sh milioni 150 zilizopo na zile zilizoombwa kwa ajili ya matengenezo makubwa ni vyema zitumike vizuri. Alisisitiza watendaji kutogeuza matengenezo hayo kuwa dili kwa kuogeza gharama na kuweka cha juu.Dk Mahenge pia aliwataka watendaji wa Wakala wa Barabara Vijijini TARURA, kuhakikisha wanakuwa eneo la mradi muda wote wa matengenezo hayo ili kumsimamia makandarasi kufanya kazi kwa kiwango kilichoshauriwa na wahandishi.Aliagiza kazi hiyo ianze jana, baada ya kuambiwa kuwa tayari wakandarasi wamepatikana.Mhandisi wa mkoa hakikisha mnakuwa hapo wakati wote wa utekelezaji wa kazi ili ifanyike ambayo ninyi wataalamu mlivyopendekeza iwe sio vinginevyo. Tumekubaliana hapa, kusiwe na mtu anayedandia haya matengenezo kwa kuomba asilimia moja mpaka asilimia 10 kama dili, tukimpata tutamshughulikia, naamini kwa uchungu mlio nao hilo hamuwezi kulifanya alisema.Awali, Meneja wa TARURA wa Halmashauri ya Jiji la Dodoma, Godfrey Mkinga ambaye alimwakilisha Kaimu Mratibu wa TARURA Mkoa wa Dodoma, alisema baada ya kufanya tathimini ya uharibufu wa awali, aliomba fedha za dharura Sh milioni 150 ambazo tayari zimefika.Lakini baada ya kuona uharibifu umezidi, tumeomba shilingi milioni 457 kwa ajili ya matengenezo makubwa, lakini siku za usoni tunataka daraja za Mzizima ambalo linapitisha maji mengi... tumeliombea shilingi milioni 700 ili kujenga daraja la juu alisema.Mwenyekiti wa Kijiji cha Kigwe, Jeremia Sobayi alisema kukatika kwa daraja linalounganisha vijiji vya Mnadani na Kigwe, kumekuwa na hatari kwa wanafunzi ambao wanavuka kufuata shule upande wa pili wa mto. Wazazi wanakazi kubwa ya kuwapeleka na kuwafauata shule, hatari kubwa inakuja kama wazazi wako mashambani na mvua imenyesha wanafunzi wanakuwa katika hatari ya kusombwa na maji, alisema.Diwani wa Mtitaa, Jamal Shabibu alisema kuvunjika kwa daraja hilo ,kumekuwa na changamoto kwa wagonjwa wanaofuata huduma za afya kwenye kituo cha afya kilichopo upande mwingine.Aliomba serikali kusaidia kurejesha mawasiliano ili kuwanusuru wanawake wajawazito. Diwani wa Chifutuka, Noro Nzajila aliipongeza serikali kwa uharaka wa kurejesha mawasiliano ya barabara na kuwataka wananchi kuacha kulalamika.Aliomba madaraja mawili yaliyokata usafiri, yatengeneze haraka ili kuruhusu Kituo cha Afya Chifutuka kilichojengwa kwa gharama ya Sh milioni 500, kiweze kuhudumia na wananchi wa vijiji vingine ambavyo mawasilinao yamekatika.Mkuu wa Wilaya ya Bahi, Mwanahamisi Mukunda alisema wilaya yake imepata athari kubwa, hususani tarafa mbili na kata kadhaa zipo visiwani kwa kukosa mawasiliano. Alisema matengenezo hayo ambayo yalitarajia kuanza jana, yatafanyika kwa wiki mbili. Alishukuru ushiriki wa wananchi katika kusaidia  <topic>: kitaifa 